31987R3987
L 376/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3987/87 НА КОМИСИЯТА
от 22 декември 1987 година
за изменение на различни регламенти, осигуряващи прилагането на общата организация на пазарите на яйца и птиче месо като следствие от въвеждането на Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета относно тарифната и статистическата номенклатура и относно Общата митническа тарифа (1), изменен с Регламент (ЕИО) № 3985/87 (2), и по-специално член 15, параграф 1, втора алинея от него,
като взе предвид Регламент (ЕИО) № 3907/87 на Съвета от 22 декември 1987 г. за изменение на Регламент (ЕИО) № 2777/75 относно общата организация на пазарите на птиче месо (3), и по-специално член 2 от него,
като има предвид, че в съответствие с член 5, параграф 1, втора алинея от Регламент (ЕИО) № 2658/87, Комисията провежда техническо адаптиране на актове на Общността, отнасящи се до Комбинираната номенклатура; като има предвид, че изменения по същество се провеждат в съответствие с процедурата, установена в член 27 от Регламент (ЕИО) № 2777/75 на Съвета (4), съгласно член 2 от Регламент (ЕИО) № 3907/87;
като има предвид, че основният Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (5) беше изменен с Регламент (ЕИО) № 4000/87 на Комисията (6) относно адаптиране на описанията на стоките и тарифните позиции в него в съответствие с Комбинираната номенклатура;
като има предвид, че множество съвместно прилагащи се регламенти в секторите птиче месо и яйца трябва да бъдат адаптирани технически и същностно по отношение на сектора птиче месо, за да се вземе предвид използването на новата комбинирана номенклатура, основана на Хармонизираната система за описание и кодиране на стоките, която е предназначена да замести Конвенцията от 15 декември 1950 г. относно номенклатурата за класификация на стоките в митнически тарифи;
като има предвид, че поради броя и съдържанието на текстовете, изискващи такива адаптации, всички регламенти, които следва да бъдат адаптирани, трябва да бъдат групирани в един единствен регламент за изменение;
като има предвид, че мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Член 1 от Регламент (ЕИО) № 2164/72 на Комисията от 3 октомври 1972 г. относно нефиксирането на допълнителни суми за вноса на яйца и заклани пилета и гъски от България (7), се заменя със следното:
„Член 1
Таксите, фиксирани в съответствие с член 3 от Регламенти (ЕИО) № 2771/75 и (ЕИО) № 2777/75, не се увеличават с допълнителна сума по отношение на вноса на следните продукти, произхождащи от и пристигащи от България:
Код по КН
Описание
0207
Месо и карантии, годни за консумация от домашни птици от позиция № 0105, пресни, охладени или замразени:
0207 10
-
Птици, неразфасовани, пресни или охладени:
- -
Птици от вида Gallus domesticus:
0207 10 11
- - -
Оскубани и изкормени, с глави и крака, наречени „пилета 83 %“
0207 10 15
- - -
Оскубани и изкормени, без глави и без крака, но с шийки, сърца, черен дроб и воденички, наречени „пилета 70 %“
0207 10 19
- - -
Оскубани и изкормени, без глави и без крака и без шийки, сърца, черен дроб и воденички, наречени „пилета 65 %“, или представени по друг начин
- -
Гъски:
0207 10 71
- - -
Оскубани, обезкръвени, неизкормени, с глави и крака, наречени „гъски 82 %“
0207 10 79
- - -
Оскубани и изкормени, без глави и без крака, със или без сърца и воденички, наречени „гъски 75 %“, или представени по друг начин
-
Птици, неразфасовани, замразени:
0207 21
- -
Птици от вида Gallus domesticus:
0207 21 10
- - -
Оскубани и изкормени, без глави и без крака, но с шийки, сърца, черен дроб и воденички, наречени „пилета 70 %“
0207 21 90
- - -
Оскубани и изкормени, без глави и крака и без шийки, сърца, черен дроб и воденички, наречени „пилета 65 %“, или представени по друг начин
0207 23
- -
Патици, гъски и токачки:
- - -
Гъски:
0207 23 51
- - - -
Оскубани, обезкръвени, неизкормени, с глави и крака, наречени „гъски 82 %“
0207 23 59
- - - -
Оскубани и изкормени, без глави и без крака, със или без сърца и воденички, наречени „гъски 75 %“, или представени по друг начин
0407 00
Птичи яйца, с черупки, пресни, консервирани или варени:
-
От домашни птици:
0407 00 30
- -
Други (различни от яйца за люпене)“
Член 2
Приложението към Регламент (ЕИО) № 572/73 на Комисията от 26 февруари 1973 г. за определяне на яйчните продукти и продуктите от птиче месо, отговарящи на изискванията за предварително фиксиране на възстановявания при износ (8), последно изменен с Регламент (ЕИО) № 1916/86 (9), се заменя с приложение I към настоящия регламент.
Член 3
Член 1, параграф 1 и първата част от параграф 2 от Регламент (ЕИО) № 2782/75 на Съвета от 29 октомври 1975 г. относно производството и търговията с яйца за люпене и пилета от домашни птици, отглеждани в птицеферми (10), последно изменен с Регламент (ЕИО) 3494/86 (11), се заменят със следното:
„1. „Яйца за люпене“ означава яйца от домашни птици, попадащи в подпозиции 0407 00 11 и 0407 00 19 от Комбинираната номенклатура, предназначени за производството на пилета, класифицирани в зависимост от вида, категорията и типа и идентифицирани в съответствие с настоящия регламент.
2. „Пилета“ означава живи домашни птици, чието тегло не превишава 185 грама, попадащи в подпозиции 0105 11 и 0105 19 от Комбинираната номенклатура на следните категории.“
Член 4
Първата част от член 1 от Регламент (ЕИО) № 109/80 на Комисията от 18 януари 1980 г. относно прилагането на най-нисък размер на възстановяване при износ за определени продукти от сектора на яйцата и птичето месо (12), изменен с Регламент (ЕИО) № 1475/80 (13), се заменя със следното:
„Фактът, че не е фиксирано никакво възстановяване за продуктите, попадащи в подпозиции 0105 11 и 0105 19 и позиции 0207 (с изключение на 0207 31, 0207 39 90 и 0207 50), 0407 и 0408 от Комбинираната номенклатура, които се изнасят за Съединените американски щати, не се взема предвид.“
Член 5
Приложението към Регламент (ЕИО) № 3652/81 на Комисията от 18 декември 1981 г. относно определяне на подробни правила за прилагането на режима на сертификати за предварително фиксиране на възстановявания при износ в сектора на птичето месо и яйцата (14), последно изменен с Регламент (ЕИО) № 1917/86 (15), се заменя с приложение II към настоящия регламент.
Член 6
Настоящият регламент влиза в сила на 1 януари 1988 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 1987 година.